section_heading: Glazba
paragraph_text: Službeni soundtrack filma izdala je kuća Sony Classical Records 4. svibnja 1999. godine. Ovaj je glazbeni album strukturiran na način da je kompozitor želio da slušatelj doživi pravo iskustvo slušanja glazbe bez obzira na film; upravo zbog toga redoslijed skladbi na soundtracku ne odgovara redoslijedu skladbi u filmu. Dvostruko "Ultimativno izdanje" objavljeno je 14. studenog 2000. godine, a sadržava kompletnu glazbenu pozadinu cijelog filma.